สรุป 14 หุ้นเด่นขึ้น-ลงแรงประจำวันนี้
“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ ประกอบเป็นข้อมูลให้นักลงทุนใช้วิจารณญาณในการรับข้อมูลรวมถึงการตัดสินใจในการลงทุน
14 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
โดยหุ้นที่ร่วงแรงและขึ้นแรงประจำวันนี้ (14 ก.ค.) ได้แก่
ราคาหุ้น บริษัท ช.การช่าง จำกัด (มหาชน) หรือCK  ปิดตลาดวันนี้อยู่ที่ 27.00 บาท บวก 0.25 หรือ 0.93% มูลค่าการซื้อขาย 544.26 ล้านบาท
ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ปิดตลาดวันนี้อยู่ที่ 24.30 บาท บวก 1.00 หรือ 4.29% มูลค่าการซื้อขาย 991.27 ล้านบาท
ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ปิดตลาดวันนี้อยู่ที่ 23.90 บาท บวก 1.00 หรือ 4.37% มูลค่าการซื้อขาย 616.67 ล้านบาท
ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ปิดตลาดวันนี้อยู่ที่ 8.15 บาท บวก 0.10 หรือ 1.24% มูลค่าการซื้อขาย 1.10 พันล้านบาท
ทั้งนี้ ประเด็นที่ส่งผลให้ราคาหุ้นมีการปรับตัวขึ้นทั้งกลุ่ม เนื่องจากวันนี้ ที่ประชุมคณะรัฐมนตรี (ครม.) มีมติอนุมัติโครงการก่อสร้างทางหลวงพิเศษระหว่างเมือง (มอเตอร์เวย์) ของกรมทางหลวง 3 สาย รวมวงเงิน 160,420 ล้านบาท
…
ขณะเดียวกันกลุ่มแบงก์ในวันนี้มีการปรับตัวลงแรงและมีผลต่อดัชนีโดยาคาหุ้น ธนาคารกสิกรไทย จำกัด (มหาชน) หรือ KBANK ปิดตลาดวันนี้อยู่ที่ 189.50 บาท ลบ 2.00 หรือ 1.04% มูลค่าการซื้อขาย 1.19 พันล้านบาท
ราคาหุ้น ธนาคารกรุงไทย จำกัด (มหาชน) หรือ KTB ปิดตลาดวันนี้อยู่ที่ 17.60 บาท ลบ 0.30 หรือ 1.68% มูลค่าการซื้อขาย 710.49 ล้านบาท
ราคาหุ้น ธนาคารไทยพาณิชย์ จำกัด (มหาชน) หรือ SCB ปิดตลาดวันนี้อยู่ที่ 152.00 บาท ลบ 3.00 หรือ 1.94% มูลค่าการซื้อขาย 697.16 ล้านบาท
ราคาหุ้น ธนาคารกรุงเทพ จำกัด (มหาชน) หรือ BBL ปิดตลาดวันนี้อยู่ที่ 175.50 บาท ลบ 3.50 หรือ 1.96% มูลค่าการซื้อขาย 676.53 ล้านบาท
ทั้งนี้ บล.ดีบีเอส วิคเคอร์ส คาดกำไรกลุ่มธนาคารปี 58 หดตัว 8% เศรษฐกิจฟื้นช้ากระทบผลประกอบการธนาคารพาณิชย์ โดยทำให้การเติบโตของสินเชื่อน้อยลง ความเสี่ยงเรื่องคุณภาพหนี้มากขึ้น โดย NPL ที่เพิ่มกดดันให้มีการตั้งสำรองค่าเผื่อฯสูงขึ้น รวมถึงปรับลดคาดการณ์การเติบโตของสินเชื่อปีนี้ลงเป็น 3% และปรับลดคาดการณ์กำไรสุทธิของกลุ่มลง 11% ยังผลให้กำไรสุทธิกลุ่มธนาคารปีนี้จะหดตัว 8%
…
ราคาหุ้นบริษัท แพนเอเซียฟุตแวร์ จำกัด (มหาชน) หรือPAF ปิดตลาดวันนี้ราคาอยู่ที่ 4.12 บาท บวก 0.44 บาท หรือ 11.96% สูงสุดที่ 4.28 บาท ต่ำสุดที่ 3.72 บาท มูลค่าซื้อขายที่ 512.41 ล้านบาท โดยบล.ซีไอเอ็มบี (ประเทศไทย) มองราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นกลับขึ้นมายืนเหนือเส้นค่าเฉลี่ย 200 วัน ทำให้แนวโน้มของราคาหุ้นยังมีโอกาสปรับตัวเพิ่มขึ้นต่อเนื่องตามกรอบแนวโน้มขาขึ้น
ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ปิดตลาดวันนี้อยู่ที่ 14.40 บาท บวก 0.50 หรือ 3.60% มูลค่าการซื้อขาย 98.13 ล้านบาท ทั้งนี้ราคาหุ้นมีการปรับตัวขึ้นทำจุดสูงสุดที่ระดับ 14.60 บาทในวันนี้ซึ่งนับว่าเป็นราคาที่สูงสุดนับตั้งแต่เข้าเทรด บล.บัวหลวง แนะ BUY หุ้น FSMART ให้ราคาเป้าหมาย 17 บาท คาดร่วมลงทุนกับบุญรอดทำธุรกิจตู้ขายน้ำ และร่วมมือ PLANB ขายโฆษณาบนตู้เติมเงินเดิมและตู้ขายน้ำตัวใหม่
บริษัท เอ็น.ดี.รับเบอร์ จำกัด (มหาชน) หรือ NDR ราคาหุ้นปิดปรับตัวขึ้นชนเพดานสูงสุดของวันที่ระดับ 5.30 บาท บวก 1.22 บาท หรือ 29.90% ด้วยมูลค่าซื้อขาย 947.58 ล้านบาท ทั้งนี้คาดว่านักลงทุนเข้ามาเก็งกำไรตามเทคนิคขาขึ้น อีกทั้งแผนการดำเนินธุรกิจในช่วงครึ่งปีหลังที่เดินหน้าบุกตลาดต่างประเทศมากยิ่งขึ้น ตามแผนงานที่วางไว้ เพื่อขยายฐานลูกค้าและกระจายความเสี่ยง โดยตั้งเป้าสัดส่วนรายได้จากต่างประเทศในปีนี้เพิ่มขึ้นเป็น 55-60% จากปีก่อนอยู่ที่ 50%
ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ปิดตลาดวันนี้อยู่ที่ 206 บาท บวก 6.00 หรือ 3% มูลค่าการซื้อขาย 160.3 ล้านบาท โดยบล.เคจีไอ ประเมินว่าการที่ กระทรวงการท่องเที่ยวและกีฬา เปิดเผยถึงกลยุทธ์การท่องเที่ยวของไทยที่จะดำเนินการต่อเนื่องถึงปี 2560 จะเน้นให้ความสำคัญกับการยกระดับการท่องเที่ยวของไทยให้สูงขึ้นจากปัจจุบันที่มีราคาถูกและเน้นปริมาณ เพื่อให้กลายเป็นเป้าหมายการท่องเที่ยวเชิงคุณภาพ มุมมองเชิงบวกต่อข่าว จะช่วยให้ธุรกิจการท่องเที่ยวไทยเป็นไปอย่างยั่งยืนจากนักท่องเที่ยวในกลุ่มที่มีรายได้สูงให้มากขึ้น ซึ่งเห็นว่า การดำเนินนโยบายดังกล่าวจะมีอานิสงส์บวกต่อธุรกิจในกลุ่มโรงพยาบาล
ราคาหุ้นบริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO ปิดตลาดวันนี้ราคาอยู่ที่ 1.50 บาท ลบ 0.26 บาท หรือ 14.77% สูงสุดที่ 1.53 บาท ต่ำสุดที่ 1.47 บาท มูลค่าซื้อขายที่ 9.79 ล้านบาท โดยปัจจัยที่ทำให้ราคาหุ้นปรับตัวลงแรง คาดว่ามีแรงขายของนักลงทุนจากประเด็นที่บริษัทขึ้นเครื่องหมาย XR ในวันนี้
ราคาหุ้นบริษัท ไทยบริการอุตสาหกรรมและวิศวกรรม จำกัด (มหาชน) หรือ T ปิดตลาดวันนี้ราคาอยู่ที่ 0.30 บาท บวก 0.02 บาท หรือ 7.17% สูงสุดที่ 0.31 บาท ต่ำสุดที่ 0.22 บาท มูลค่าซื้อขายที่ 255.65 ล้านบาท โดยเช้าวันนี้ (14 ก.ค.) ตลาด mai ได้ปลดเครื่องหมาย “SP” หุ้น T หลังจากบริษัทได้ส่งงบการเงิน Q1/58 เรียบร้อยแล้ว
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน